# AB Albin Hagström

### Fra Wikipedia, den frie encyklopædi

AB Albin Hagström, oprindeligt Albin Hagström (fra 1932 aktiebolaget AB Albin Hagström), svensk harmonika- og guitarproducent 1925-1983. Grundlagt af Albin Hagström.

Firmaet begyndte med import og distribution af tyske og italienske harmonikaer, men udviklede tidligt i samarbejde med italienske harmonikaproducenter egne modeller, der blev fremstillet i Italien. Fra 1932 til harmonikaproduktionen ophører i 1970, udvikler og bygger man Hagström harmonikaer på egne fabrikker i Älvdalen i Sverige. Det anslås, at der blev fremstillet ca. 700.000 harmonikaer.

Firmaet var fra sin begyndelse i 1925 under ledelse af Albin Hagström. Ved hans død i 1952 tager Erik Wisén over som administrerende direktør, og leder virksomheden ind i den elektriske musiks tidsalder. Op gennem 1950'erne, 1960'erne og 1970'erne ekspanderer AB Albin Hagström, og skaber bl.a. butikskæden Hagström Musik med 48 butikker i hele Norden.

I 1958 påbegyndes produktion af guitarer, basser, sang- og lydanlæg, hvilket hurtigt bliver firmaets hovedaktivitet. En støt stigende efterspørgsel på Hagström guitarer i USA og England betyder, at man på et tidspunkt har produktionen spredt i hele Norden, i England og i USA. Ved siden af egenproduktion havde AB Albin Hagström importagenturet for andre instrumentmærker som bl.a. Fender og Gibson.

Der blev ialt fremstillet 128.538 elektriske og halvakustiske Hagström guitarer og basser. Dertil kommer 7,500 forstærkere, højttalere, mikserpulte og ekkomaskiner. I perioder gik op mod 90% af produktionen til eksport.

Firmaet AB Albin Hagström, der siden 1967 har været under ledelse af Karl-Erik Hagström, forvalter i dag firmaets ejendomsbesidelser i Norden, og sælger originale guitardele fra lageret i Älvdalen.

## [redigér] Eksterne link og kildehenvisninger

- The Hagstrom Official Web Site
- AB Albin Hagström

Hentet fra "http://da.wikipedia.org../../../a/b/_/AB_Albin_Hagstr%C3%B6m_2342.html"

Kategorier: Virksomheder

##### Views

- Artikel
- Diskussion
- Nuværende version

##### Søg

##### Andre sprog

- Svenska